**OBRAZLOŽENJE UZ FINANCIJSKI PLAN ZA 2025. GODINU TE PROJEKCIJE ZA 2026. I 2027.GODINU ZA OSNOVNU ŠKOLU KURŠANEC**

(proračunski korisnik)

**UVOD**

*DJELOKRUG RADA OŠ KURŠANEC*

Osnovna škola Kuršanec javna je ustanova čija je osnovna djelatnost uređena Zakonom o odgoju i obrazovanju u osnovnoj i srednjoj školi i Statutom Osnovne škole Kuršanec, a osnivač škole je Grad Čakovec, Škola djeluje od 1999. godine kao samostalna ustanova. U školskoj 2024./2025. godini škola broji 430 učenika razvrstanih u 33 razredna odjela te 4 posebna razredna odjela. Nastava se odvija u dvije smjene.

*PREGLED FINANCIJSKIH SREDSTAVA PO PROGRAMIMA (u eurima)*

|  |  |  |  |  |
| --- | --- | --- | --- | --- |
| **Naziv programa iz Proračuna** | **Proračun 2024** | **Plan 2025.** | **Projekcija 2026** | **Projekcija 2027** |
| Program obrazovanja i odgoja učenika osnovnoškolske dobi | 2.558.372,13 | 3.015.327,00 | 3.010.327,00 | 2.971.427,00 |

|  |
| --- |
| Opis programa:  OŠ Kuršanec osmišljava, organizira i provodi odgojno obrazovnu djelatnost vodeći se vizijom i misijom škole. Vizija škole je škola u kojoj djeca prema svojim sposobnostima usvajaju sadržaje koji im omogućavaju osobni rast i razvoj koji će doprinositi kvalitetnijem suživotu u društvenoj zajednici. Misija škole je podučavanje učiniti zanimljivim i djeci izazovnim. |

|  |
| --- |
| Zakonske i druge pravne osnove:  Zakon o odgoju i obrazovanju u osnovnoj i srednjoj školi, (NN br 87/08., 86/09.,92/10., 90/11., 5/12., 16/12., 94/13., 152/14., 07/17., 68/18. 98/19.) - Zakon o ustanovama, (NN br 76/93., 29/97., 47/99. i 35/08.) - Zakon o proračunu, (NN 87/08.; 136/12., 15/15., 144/21) - Pravilnik o proračunskim klasifikacijama (NN br. 26/10., 120/13) - Pravilnik o proračunskom računovodstvu i računskom planu ( N.N. 124/14, 115/15., 87/16., 3/18.. 129/19, 108/20) |

Prioritet škole je odgoj i obrazovanje učenika, a ostvaruje se na način da se zapošljava stručni kadar uz dodatna usavršavanja (seminari, edukacije, stručni skupovi itd.), uključivanjem učenika u izvannastavne i izvanškolske aktivnosti, poticanje učenika na kreativnost i kvalitetan rad i pristup učenju. Poticanje učenika na sudjelovanje u školskim te županijskim natjecanjima, sportskim manifestacijama i dr.

|  |  |  |  |  |
| --- | --- | --- | --- | --- |
| **Naziv programa iz Proračuna** | **Proračun 2024** | **Plan 2025.** | **Projekcija 2026** | **Projekcija 2027** |
| POMOĆNICI U NASTAVI | 89.563,00 | 193.000,00 | 231.900,00 | 193.000,00 |

|  |
| --- |
| Opis programa:  Pomoćnici u nastavi u OŠ Kuršanec pružaju podršku učenicima s teškoćama u razvoju te imaju značajnu ulogu u olakšavanju praćenja svakodnevne nastave učenika čiji su pomoćnici.  S obzirom na sve veće potrebe za pomoćnicima u nastavi u 2025., ali i 2026. i 2027. godini povećana su planirana sredstva za osiguranje pomoćnika u nastavi te je planirano dodatno zapošljavanje spomenutog kadra. |

**Opći prihodi i primici**

Opći prihodi i primici Škole odnose se na prihode iz proračuna Grada Čakovca.

Sredstva decentraliziranih funkcija osigurana su iz proračuna Grada u iznosu od 77.585,00 eura za materijalne rashode, investicijsko ulaganje i nabavu nefinancijske imovine škole temeljem *Odluke financiranju decentraliziranih funkcija osnovnih škola u 2024. godini,* pa je pretpostavka da će tako biti i u 2025. godini. Iz proračuna Grada Čakovca također se i dalje u 2025. godini financira i projekt Pomoćnici u nastavi u udjelu od 15% ukupne vrijednosti projekta. Grad Čakovec, također samostalno, u potpunosti financira i 9 dodatnih pomoćnika u nastavi kako bi zadovoljio ukupne potrebe škole za pomoćnicima u nastavi. Opći prihodi i primici iz financijskog plana podrazumijevaju i sredstva za usluge e – Tehničara, sredstva za isplatu naknada učiteljima koji predaju građanski odgoj te za nabavu drugih obrazovnih materijala za sve učenike škole.

**Pomoći iz nenadležnih proračuna**

OŠ Kuršanec iz Državnog proračuna ostvaruje prihode za plaće djelatnika i ostala prava propisana TKU, GKU i ZOR-u (jubilarne nagrade, pomoći za dugotrajna bolovanja, regres, božićnica, uskrsnica) koja su uvećana financijski planom za 2025. godinu, radi uvođena novog materijalnog prava, te radi dodatnih zapošljavanja zbog povećanja satnice učitelja. Iz Državnog proračuna Škola ostvaruje sredstva za sufinanciranje Škole u prirodi, nabave udžbenika za učenike, koja su također dio financijskog plana za 2025. godinu. ali i projekcija za naredne dvije godine. Također, iz Državnog proračuna 15postotnom udjelu financira se projekt pomoćnici u nastavi kao i do sada. Od 2023. pa nadalje država je preuzela potpuno financiranje školskih obroka za sve učenike škole pa isto planirano i u 2025. godini.

**Prihodi za posebne namjene**

Prihodi za školsku kuhinju naplaćuju se od djelatnika škole u iznosu od 1,40 eura po obroku. Iz spomenutih prihoda financira se nabava namirnica, sredstva za čišćenje, opremanje i održavanje školske kuhinje, a plan prihoda za 2025. iznosi 6.000,00e.

**Tekuće pomoći iz državnog proračuna temeljem prijenosa EU sredstava – 85% pomoćnici u nastavi**

Tekuće pomoći iz državnog proračuna temeljem prijenosa EU sredstava odnose se na plaće pomoćnika u nastavi u 85% ukupnog iznosa projekta, koji je planiran kako u 2025. tako i u 2026. i 2027. godini.

*POKAZATELJI USPJEŠNOSTI I TENDENCIJE ZA TROGODIŠNJE RAZDOBLJE*

1. Osiguravanje pomoćnika u nastavi za učenike

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  2024. | Izvor podataka | Ciljana vrijednost 2025. | Ciljana vrijednost  2026. | Ciljana vrijednost  2027. |
| Broj učenika kojima je osiguran pomoćnik u nastavi | Pružanje pomoći učenicima s teškoćama u razvoju | Broj učenika | 17 | GPP ŠKOLE | 18 | 20 | 20 |
| Cilj: integracija i socijalizacija djece s teškoćama u razvoju, pomoć djeci u svim segmentima u školi, dodatno zapošljavanje pomoćnika u nastavi | | | | | | | |

2. Pokazatelj o broju korisnika školske kuhinje

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost  2024. | Izvor podataka | Ciljana vrijednost 2025. | Ciljana vrijednost  2026. | Ciljana vrijednost  2027. |
| Broj učenika korisnika školske kuhinje | Uvođenje pravilnih prehrambenih navika kod djece. | Broj učenika | 400 | Evidencija korisnika školske kuhinje | 440 | 440 | 440 |
| Cilj: osigurati kvalitetan obrok učenicima škole za vrijeme boravka u školi, motivirati učenike na konzumaciju zdravih obroka, posebice voća i povrća, kroz razne edukacije i predavanja o hrani | | | | | | | |

